Document ID: 32012D0486

32012D0486
L 229/1
SLUŽBENI LIST EUROPSKE UNIJE
23.07.2012.
ODLUKA VIJEĆA 2012/486/ZVSP
od 23. srpnja 2012.
o potpisivanju i sklapanju Sporazuma između Organizacije za zajedničku suradnju u području naoružanja i Europske unije o zaštiti klasificiranih informacija
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
uzimajući u obzir prijedlog visokog predstavnika Unije za vanjske poslove i sigurnosnu politiku,
budući da:
(1)
Na sastanku održanom 15. lipnja 2009., Vijeće je odlučilo ovlastiti Predsjedništvo za otvaranje pregovora na temelju prijašnjeg članka 24. Ugovora o Europskoj uniji između Organizacije za zajedničku suradnju u području naoružanja i Europske unije kako bi sklopili sporazum o sigurnosti informacija.
(2)
Nakon što je ovlašteno za otvaranje pregovora, Predsjedništvo je završilo pregovore o Sporazumu između Organizacije za zajedničku suradnju u području naoružanja i Europske unije o zaštiti klasificiranih informacija.
(3)
Sporazum bi trebalo odobriti,
DONIJELO JE OVU ODLUKU:
Članak 1.
Sporazum između Organizacije za zajedničku suradnju u području naoružanja i Europske unije o zaštiti klasificiranih informacija odobrava se u ime Unije.
Tekst Sporazuma priložen je ovoj Odluci.
Članak 2.
Ovlašćuje se Predsjednik Vijeća imenovati osobu(e) opunomoćenu(e) za potpisivanje Sporazuma kako bi on obvezivao Uniju.
Članak 3.
Ova Odluka stupa na snagu na datum donošenja.
Sastavljeno u Bruxellesu 23. srpnja 2012.

Labels: 12
15
5